Yanotu yarpaqyeyəni

Yanotu yarpaqyeyəni () — Buğumayaqlılar tipinin Sərtqanadlılar dəstəsinin Yarpaqyeyən böcəklər fəsiləsinə aid olan növ.

 Xarici quruluşu 
Yanotu yarpaqyeyənin bədəni qaradır. Uzunluğu 6–10 mm-dir.Səfərova İ. M. Quba-Xaçmaz bölgəsində kələmin zərərvericiləri və başlıca zərərvericilərə qarşı kompleks mübarizə tədbirləri, Gəncə, 2006, s. 54–57.

 Həyat tərzi 
Böcəklər və sürfələr müxtəlif yabanı mürəkkəbçiçəklilər üzərində qidalanır. Məlumatlara əsasən bu böcəklər Abşeronda kələmi, soğanı, Şəmkirdə isə kartofu zədələyir. Turp, xardal, çuğundur, yonca, yulaf və başqa bitkilərə zərər verir. Böcəklər və sürfələr payızgülü bitkisinin də yarpaqlarını yeyirlər.

Azərbaycanın rayonlarında bu böcəkləri mayın ikinci yarısında, onların çıxalmasını isə iyunda və iyulun əvvəllərində müşahidə etmək olar. Yanotu yarpaqyeyənləri ildə 2–3 nəsil verir. Azərbaycan şəraitində isə ildə 1 nəsil verdiyi qeyd edilmişdir.

 Yayılması 
Azərbaycanda bu növə ən çox xam sahələrdə rast gəlmək olur. Ölkənin Quba-Xaçmaz, Abşeron, Gəncə-Daşkəsən, Şirvan, Lənkəran-Astara, Mil-Qarabağ zonalarında, Acınohur-Ceyrançöl düzündə yayılmışdır.

 İstinadlar 

 Ədəbiyyat 
 Səfərova İ. M. Quba-Xaçmaz bölgəsində kələmin zərərvericiləri və başlıca zərərvericilərə qarşı kompleks mübarizə tədbirləri, Gəncə, 2006, s. 54–57.
 Azərbaycan heyvanlar aləmi. II-Buğumayaqlılar. Bakı, Elm, 2004, −388 səh.

 Xarici keçidlər 
 Листоед тысячелистниковый (Galeruca tanaceti L.) Источник: http://www.activestudy.info/listoed-tysyachelistnikovyj-galeruca-tanaceti-l/ © Зооинженерный факультет МСХА
 Galeruca tanaceti — Galeruca tanaceti

Kateqoriya:Yarpaqyeyən böcəklər
Kateqoriya:Karl Linney tərəfindən adlandırılmış taksonlar
Kateqoriya:1758-ci ildə təsvir edilən sərtqanadlılar